Lav et referat af nedenstående tekst:

Tekst:
Lørdagens fest og farver var udskiftet med løbesko og regntøj søndag formiddag i Rold Skov. Tømmermændsløbet løb af stablen for 25. gang. 60 orienteringsløbere havde snøret skoene og var klar til ruterne på enten 3,8- 4,6- eller 5,2 kilometer. I stedet for chips og cola på sofaen havde de valgt at løbe orienteringsløb i silende regnvejr. - Vi har måske vejret lidt imod os, lød det fra arrangør Ole Jensen fra Rold Skov Orienteringsklub inden start. Ingen tømmermænd til Tømmermændsløbet Selvom navnet på orienteringsløbet indikerer, at der skulle være gået til den i går aftes med øl og vin, så var det langt fra alle, som havde drukket af flaskerne. - Der er mange orienteringsløbere, som slet ikke drikker sig i hegnet nytårsaften. De er klar til at løbe næste dag, siger Ole Jensen. Det var dog ikke verdensrekorder, der blev stilet efter denne søndag. Der var intet fast starttidspunkt, så deltagerne kunne selv bestemme, hvornår de ville begive sig afsted på ruten. - Det er bare for sjov, vi laver det her. Der er ikke noget med tidtagning eller fælles start. Folk køber sig et kort, og så løber de bare, siger Ole Jensen. Og selvom regnen silede ned, så var der ingen undskyldninger for ikke at komme afsted. - For orienteringsløbere er regn ikke noget, vi regner. Når først du er i gang, om solen skinner eller det regner, så tænker vi på noget andet, siger løberen Jørgen Østergaard fra Randers.

Referat:
Den 1. januar er for mange lig med timer på sofaen med tv og tømmermændspleje. Sådan var det ikke i Skørping.